Σωφρόνιος Περτσινίδης

Ο Σωφρόνιος Περτσινίδης του Ιωάννη (Μεσουμπιέ, Πόντος, 11 Μαρτίου 1912 - Θεσσαλονίκη, 2 Αυγούστου 2005) ήταν Έλληνας δικηγόρος και πολιτικός, ο οποίος διετέλεσε βουλευτής στην εκλογική περιφέρεια Κιλκίς.
 Βιογραφικά στοιχεία 
Γεννήθηκε το 1912 στο Μεσουμπιέ του Πόντου. Καταγόταν από την Κορωνούδα Κιλκίς.Πάολα Χαραλαμπίδου, Κορωνούδα, το χωριό με τα αδιάθετα οικόπεδα , εφημερίδα Γνώμη, 4-11-2005, ανάκτηση 20-7-2015  Εγκαταστάθηκε στην Ελλάδα μετά τη Μικρασιατική Καταστροφή το 1922. Σπούδασε Νομικά στο Πανεπιστήμιο Θεσσαλονίκης και εργάστηκε ως δικηγόρος στη Θεσσαλονίκη ως το έτος 1950.Ελληνικόν who's who, Εκδοτικός Οργανισμός Ελληνικών who's who 1965, σελ. 488.

Παντρεύτηκε την Παρθένα Παπαδοπούλου και απέκτησαν 2 γιους, το Μιχάλη και τον Ιωάννη.
 Πολιτική σταδιοδρομία 
Εξελέγη βουλευτής Κιλκίς αρχικά με τον Ελληνικό Συναγερμό το 1951 και το 1952. Στη συνέχεια εξελέγη βουλευτής με την ΕΡΕ στις εκλογές του 1958 και επανεξελέγη το  1961, 1963 και το 1964. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ.89, αρ. 948).
Μετά τη Μεταπολίτευση κέρδισε τις εκλογές του 1974 με τη Νέα Δημοκρατία και με 7.605 σταυρούς προτίμησης.Οι εκλογές της Μεταπολίτευσης στο νομό μας, kilkis24, 23-4-2012, ανάκτηση 20-7-2015. Στις εκλογές του 1977 ήταν ξανά υποψήφιος με τη ΝΔ και συγκέντρωσε 5.677 ψήφους χωρίς να εκλεγεί βουλευτής και αποχώρησε από την πολιτική ζωή. 
Απεβίωσε στη συμπρωτεύουσα σε ηλικία 93 ετών.

Αναφορές

Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Κιλκίς